CELEX: 61954CJ0008
Language: da
Date: 1956-04-23
Title: Domstolens Dom af 23. april 1956. # Association des Utilisateurs de Charbon du Grand-Duché de Luxembourg mod Den Høje Myndighed for Det Europæiske Kul- og Stålfællesskab. # Forenede sager 8-54 og 10-54.

DOMSTOLENS DOM
   AF 23. APRIL 1956
   
      Association des Utilisateurs de Charbon du Grand-Duché de Luxembourg mod Den Høje Myndighed for Det europæiske
   
   Intervenient: Regeringen for storhertugdømmet Luxembourg
   Forenede sager 8 og 10/54
   Processprog: Fransk
   
   Angående:
   Dels søgsmål om annullation af den stiltiende beslutning om afslag, som i henhold til traktatens artikel 35 er en følge af Den Høje Myndigheds passivitet over for skrivelse af 20. juli 1954, i hvilken sagsøgeren anmodede den om at vedtage en beslutning eller en henstilling vedrørende Office Commercial de Ravitaillement du Grand-Duché de Luxembourg's virksomhed og vedrørende udligningskassen, som ved ministeriel bekendtgørelse af 8. marts 1954 er knyttet til dette »office« (sag 8/54);
   dels søgsmål om annullation »i det omfang det er nødvendigt« af Den Høje Myndigheds beslutning om afslag, der fremgår af dens skrivelse af 27. november 1954, som svar på den i skrivelse af 20. juli 1954 indeholdte anmodning (sag 10/54).
   Domskonklusion:
   De forenede sager 8/54 og 10/54 afvises fra realitetsbehandling.
   Generaladvokatens forslag til afgørelse :
   at sagerne afvises fra realitetsbehandling.
   Sammendrag
   Procedure — Den Høje Myndigheds undladelse — administrativ klagebeføjelse
   (Traktaten, artikel 35)
   Udtrykket »alt efter omstændighederne« skal forstås således, at det giver de i artikel 35 nævnte enheder, der har interesse i den beslutning, som Den Høje Myndighed har pligt til at vedtage, eller i den henstilling, som den har pligt til at rette, ret til at indbringe sagen for Den Høje Myndighed.
   De i artikel 35 nævnte organisationer kan i overensstemmelse med den betydning, som traktatens artikel 80 har givet ordet »virksomhed« for hele traktaten, kun være virksomhedsorganisationer.